
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 668 

18 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επέκταση του Διατραπεζικού Συστήματος Πληρωμών 
στους υπαλλήλους του Ταμείου Επικουρικής 

Ασφάλισης Δημοσίων Υπαλλήλων. 1 

Καθορισμός αποζημίωσης μελών Επιτροπής (παρ. 5 
άρθρου 30 π.δ. 186/1992) του Υπουργείου Οικονο¬ 
μίας και Οικονομικών για την κρίση του κύρους των 


Βιβλίων και Στοιχείων των Επιτηδευματιών, οι υπο¬ 
θέσεις των οποίων ελέγχονται από το Εθνικό Ελε¬ 
γκτικό Κέντρο». 2 

Σύσταση ελεγκτικής ομάδας για τη διενέργεια ελέγ¬ 
χου στο Π.Ε.Π. ΣΤΕΡΕΑΣ ΕΛΛΑΔΑΣ 2000-2006, σε 
πράξεις που συγχρηματοδοτούνται από το ΕΚΤ... 3 

Συγκρότηση της Επιτροπής ΕΜΑ3. 4 

Καθορισμός προϋποθέσεων, κριτηρίων και διαδικα- 
σιώνπρόσβασης στο σύστημα νοσηλευτικής και ια¬ 
τροφαρμακευτικής περίθαλψης ανασφαλίστων και 

οικονομικά αδυνάτων πολιτών. 5 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 6 

Τροποποίηση της συστατικής πράξης της ενιαίας επι¬ 
χείρησης ύδρευσης - αποχέτευσης με την επωνυ¬ 
μία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕ¬ 
ΤΕΥΣΗΣ Δήμου ΘΕΡΜΑΪΚΟΥ Νομού Θεσσαλονί¬ 
κης (Δ.Ε.Υ.Α.Θ.)". 7 


ΑΠΟΦΑΣΕΙ Σ 

Αριθ. 33393/0050 (1) 

Επέκταση του Διατραπεζικού Συστήματος Πληρωμών 
στους υπαλλήλους του Ταμείου Επικουρικής Ασφάλι¬ 
σης Δημοσίων Υπαλλήλων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 1 παρ. 5 του ν. 2303/1995 
«περί πληρωμής αποδοχών δημοσίων υπαλλήλων μέσω 


τραπεζικού συστήματος και άλλες διατάξεις» (ΦΕΚ 80 
τ.Α') όπως αντικαταστάθηκε με το άρθρο 15 του ν. 2837/ 
3.8.2000 (ΦΕΚ 178τ.Α'). 

2. Τις διατάξεις του ν.δ. 496/1974 «Περί Λογιστικού των 
Ν.Π.Δ.Δ.», όπως τροποποιήθηκε και συμπληρώθηκε από 
το ν. 369/1974 και το ν. 578/1977. 

3. Την υπ’ αριθμ. 2020401/2513/0022/26.3.1997 απόφα¬ 
ση του Υφυπουργού Οικονομικών «Περί καθορισμού των 
τραπεζών και πιστωτικών ιδρυμάτων που συμμετέχουν 
στο νέο σύστημα πληρωμής των αποδοχών των υπαλλή¬ 
λων του Υπουργείου Οικονομικών». 

4. Την υπ’ αριθμ. 2027709/1252/0022/30.4.1998 απόφα¬ 
ση του Υπουργού Οικονομικών «Επέκταση της αριθμ. 
2041609/1011/0022/5.6.1997 απόφασης του Υπουργού 
Οικονομικών της διαδικασίας τρόπου πληρωμής αποδο¬ 
χών υπαλλήλων Υπουργείου Οικονομικών κ.λπ. και στα 
λοιπά Υπουργεία, Ν.Π.Δ.Δ. και λοιπούς φορείς του Δημο¬ 
σίου». 

5. Την από 4 Απριλίου 2001 Σύμβαση του Ελληνικού Δη¬ 
μοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ 
ΣΥΣΤΗΜΑΤΑ Α.Ε.» και την Ένωση Ελληνικών Τραπεζών, 
καθώς και την από 23.12.2003 όμοια για την καταβολή 
αμοιβής στη «ΔΙΑΣ» Α.Ε. 

6. Την υπ’ αριθμ. 125403/0050/25.9.2003 εγκύκλιο του 
Υπουργείου Οικονομίας και Οικονομικών «Υπόμνηση 
ένταξης προσωπικού στο τραπεζικό σύστημα με κεντρική 
εκκαθάριση σύμφωνα με τις διατάξεις του άρθρου 1 του 
ν. 2303/1995». 

7. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Δημοσίων Υπαλλήλωντης υπ’ 
αριθμ. 195/3.2.2005 με την οποία εγκρίθηκε η καταβολή 
των αποδοχών των υπαλλήλων του μέσω του Διατραπεζι¬ 
κού Συστήματος. 

8. Την υπ’ αριθμ. 80015/22.4.2004 απόφαση του Πρω¬ 
θυπουργού και Υπουργού Απασχόλησης και Κοινωνικής 
Προστασίας «Ανάθεση Αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας». (ΦΕΚ 
598/τ.Β'/2004),όπωςτροποποιήθηκε μετηναρ. 80045/23- 
5-2004, (ΦΕΚ 1293/τ.β/2004). 

9. Την υπ’ αριθμ. Υ1/10.3.2004 (ΦΕΚ 513/Α) απόφαση 
«Μεταβολή τίτλων Υπουργείων και καθορισμός τάξης των 
Υπουργείων». 

10. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομίας και Οικονομικών» (ΦΕΚ 519 Β'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Το γεγονός ότι από τις διατάξεις της απόφασης αυ¬ 
τής, προκαλείται επιβάρυνση στο ΤΕΑΔΥ, για την καταβο¬ 
λή αμοιβής στη «ΔΙΑΣ Α.Ε.», με βάση την από 23.12.2003 
σύμβαση μεταξύ του Ελληνικού Δημοσίου (Υπουργείο Οι¬ 
κονομικών) και της ΔΙΑΣ Α.Ε., για το έτος 2005 ποσού 
152,94 ευρώ και για καθένα από τα επόμενα έτη 294,60 
ευρώ περίπου, αποφασίζουμε: 

1. Εγκρίνουμε την επέκταση του συστήματος καταβολής 
αποδοχώντων υπαλλήλων του Ταμείου Επικουρικής Ασφά¬ 
λισης Δημοσίων Υπαλλήλων μέσω τραπεζών με τους όρους 
και προϋποθέσεις που αναφέρονται στην από 4.4.2001 σύμ¬ 
βαση του Ελληνικού Δημοσίου (Υπουργείο Οικονομικών) με 
τη «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.» και την Ένωση Ελ¬ 
ληνικών Τραπεζών, καθώς και την από 23.12.2003 όμοια για 
την καταβολή αμοιβής στη «ΔΙΑΣ» Α.Ε. 

2. Καθορίζουμε, όπως οι διαδικασίες υπολογισμού και 
εκκαθάρισης των αποδοχώντων υπαλλήλων του Ταμείου 
Επικουρικής Ασφάλισης Δημοσίων Υπαλλήλων στο δια¬ 
τραπεζικό σύστημα πληρωμών, αντιμετωπίζονται σύμφω¬ 
να με τα προβλεπόμενα για τα Ν.Π.Δ.Δ., οι δε εντολές 
πληρωμής προς τη Δ/νση 24η/Γ.Λ.Κ. εκδίδονται από την 
αρμόδια Διεύθυνση του Τ.Ε.Α.Δ.Υ. 

3. Η πίστωση των τραπεζικών λογαριασμών των δικαι¬ 
ούχων και η απόδοση της προμήθειας της «ΔΙΑΣ Α.Ε.» γί¬ 
νεται από τη Δ/νση 24η/Γ.Λ.Κ., μετά από την πίστωση του 
λογαριασμού 200/1 της Τράπεζας της Ελλάδος από το 
Ταμείο Επικουρικής Ασφάλισης Δημοσίων Υπαλλήλων, 
ενώ η απόδοση των κρατήσεων υπέρ του Δημοσίου και 
τρίτων γίνεται από την αρμόδια Δ/νση του Τ.Ε.Α.Δ.Υ. 

4. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων τμημάτων των Ταμείων με επιστροφή από την 24η 
Δ/νση του Γενικού Λογιστηρίου του Κράτους του αναλο- 
γούντος συνολικού καθαρού πληρωτέου ποσού στον 
αντίστοιχο τραπεζικό λογαριασμό του Τ.Ε.Α.Δ.Υ. 

5. Η υλοποίηση του νέου συστήματος πληρωμής μέσω Τ ρα¬ 
πεζών των αποδοχώντων υπαλλήλων του Ταμείου Επικουρι¬ 
κής Ασφάλισης Δημοσίων Υπαλλήλων θα γίνει από 1.6.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΠΕΤΡ. ΔΟΥΚΑΣ ΠΑΝ. ΠΑΝΑΓΙΩΤΟΠΟΥΛΟΣ 

ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Ν. ΑΓΓΕΛΟΠΟΥΛΟΣ 

-♦- 

Αριθ. 2/19574/0022 (2) 

Καθορισμός αποζημίωσης μελών Επιτροπής (παρ. 5 άρ¬ 
θρου 30 π.δ. 186/1992) του Υπουργείου Οικονομίας 
και Οικονομικών για την κρίση του κύρους των Βιβλίων 
και Στοιχείων των Επιτηδευ ματιών, οι υποθέσεις των 
οποίων ελέγχονται από το Εθνικό Ελεγκτικό Κέντρο». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 284/ 
1988 «Οργανισμός του Υπουργείου Οικονομικών» (ΦΕΚ 
128/Α/14.6.1988), όπως τροποποιήθηκε και ισχύει. 


2. Τις διατάξεις του π.δ. 81/2002 (ΦΕΚ 57Α') «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

3. Τις διατάξεις της παρ. 5 του άρθρου 30 του π.δ. 186/ 
1992 «Κώδικας Βιβλίων και Στοιχείων» (ΦΕΚ 84Α'). 

4. Τις διατάξεις της παρ. 3του άρθρου 7 και του άρθρου 
16 του ν. 3052/2002 (ΦΕΚ 221 Α1) «Απλουστεύσεις στον 
Κώδικα Βιβλίων και Στοιχείων, στον τρόπο απόδοσης του 
ΦΠΑ και άλλες ρυθμίσεις», σύμφωνα με τις οποίες από 
1.1.2003 καταργούνται οι πέντε (5) Τριμελείς Επιτροπές 
(παρ.5 άρθρου 30 του π.δ. 186/1992 όπως αντικαστάθηκε 
με την παρ. 1 του άρθρου 32 του ν. 2648/1998 για την κρί¬ 
ση του κύρους των Βιβλίων και Στοιχείων Κ.Β.Σ.) και αρχί¬ 
ζει η λειτουργία της συσταθείσας με τις διατάξεις αυτού 
μιας πενταμελούς Επιτροπής για το ίδιο θέμα. 

5. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

6. Τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

7. Τις διατάξεις του άρθρου 29Ατου ν. 1558/1985, όπως 
προστέθηκε με το άρθρο 27 του ν. 2081/1992 και αντικα- 
ταστάθηκε με το άρθρο 1 του ν. 2469/1997. 

8. Την υπ’ αριθμ. 2/40508/0004/23.7.2004 (ΦΕΚ 1185/Β/ 
3.8.2004) απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύν¬ 
σεων καιΤμημάτωντου Γ.Λ.Κ. και της Γενικής Διεύθυνσης 
Δημόσιας Περιουσίας και Εθνικών Κληροδοτημάτων. 

9. Την υπ’ αριθμ. 1103547/1574/Α0006/31.12.2002, 
απόφαση του Υπουργού Οικονομίας και Οικονομικών, με 
την οποία ορίσθηκαν τα μέλη της εν θέματι Επιτροπής και 
την υπ’ αριθμ. 1009452/139/Α0006/3.2.2003 απόφαση 
του Υπουργού Οικονομίας και Οικονομικών, με την οποία 
τροποποιήθηκε η αρχική σύνθεση της Επιτροπής. 

10. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους 12.390 ευρώ, που θα 
καλύψει από τις πιστώσεις του προϋπολογισμού εξόδων 
του Υπουργείου Οικονομίας και Οικονομικών, ειδικού φο¬ 
ρέα 23110 και ΚΑΕ 0515 οικ. έτους 2005, αποφασίζουμε: 

Καθορίζουμε την κατά συνεδρίαση αποζημίωση, γιατον 
Πρόεδρο, τα μέλη και τον γραμματέα της Επιτροπής 
(παρ. 5 άρθρου 30 π.δ. 186/1992) του Υπουργείου Οικο¬ 
νομίας και Οικονομικών για την κρίση του κύρους των Βι¬ 
βλίων και Στοιχείων των Επιτηδευματιών, οι υποθέσεις 
των οποίων ελέγχονται από το Εθνικό Ελεγκτικό Κέντρο, 
στο ποσό των σαράντα ένα ευρώ και τριάντα λεπτών 
(41,30 ευρώ) και για χρονικό διάστημα ενός έτους πριν 
από την δημοσίευση της ανωτέρω απόφασης στην Εφη¬ 
μερίδα της Κυβερνήσεως έως 31.12.2004. 

Η ανωτέρω αποζημίωση καταβάλλεται σύμφωνα μετά ορι¬ 
ζόμενα στην περίπτωση β της παραγράφου 2 του άρθρου 17 
του ν. 3205/2003 και οι συνεδριάσεις δεν μπορούν να υπερ¬ 
βαίνουν τις πενήντα (50) ετησίως, θα πρέπει δε να πραγμα¬ 
τοποιούνται εκτός του κανονικού ωραρίου εργασίας και σε 
χρόνο που δεν καλύπτεται από υπερωριακή απασχόληση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1082/0051 (3) 

Σύσταση ελεγκτικής ομάδας για τη διενέργεια ελέγχου 
στο Π.Ε.Π. ΣΤΕΡΕΑΣ ΕΛΛΑΔΑΣ 2000-2006, σε πράξεις 
που συγχρηματοδοτούνται από το ΕΚΤ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251 Α), όπως 
τροποποιήθηκε με το άρθρο 23 του ν. 3148/2003 (ΦΕΚ 
1361 Α) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519 Β). 

3. Την υπ’ αριθμ. 2/40508/0004/23.7.2004 (ΦΕΚ 1185 Β) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν, με εντολή Υφυπουργού στο Γ.Γ. Δημοσιονομικής 
Πολιτικής, στους Γενικούς Διευθυντές και στους Προϊ¬ 
σταμένους Διευθύνσεων και Τμημάτων του Γενικού Λογι¬ 
στηρίου του Κράτους, όπως τροποποιήθηκε με την υπ’ 
αριθμ. 2/20554/0004/19.4.2005 όμοια της (ΦΕΚ 556 Β) και 
ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ 1170 Β). 

5. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του ν. 2860/2000» (ΦΕΚ 310 Β). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΛ), για το έτος 2005. 

7. Την ανάγκη διενέργειας ουσιαστικού ελέγχου στο 
Π.Ε.Π. ΣΤΕΡΕΑΣ ΕΛΛΑΔΑΣ, σε ενέργειες ΕΚΤ, στο πλαί¬ 
σιο ελέγχου των προγραμμάτων του Γ Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 600 ευρώ, πλέον εργοδοτικών 
εισφορών για την αμοιβή των ελεγκτών, η οποία βαρύνει 
τις πιστώσεις του Π/Υ Δημοσίων Επενδύσεων (Πρόγραμ¬ 
μα Ενεργειών Τεχνικής Βοήθειας - Υποπρόγραμμα Β'), 
αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Περιφερειακού 
Επιχειρησιακού Προγράμματος Στερεός Ελλάδας 2000- 
2006. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Χρονόπουλος Γεώργιος, υπάλληλος της 5 ΙηςΔ/νσης 
Προγραμματισμού και Ελέγχων. 

• Πυρόβολος Νικόλαος, υπάλληλος της 51ης Δ/νσης 
Προγραμματισμού και Ελέγχων Συντονιστής της ελεγκτι¬ 
κής ομάδας ορίζεται ο κος Χρονόπουλος Γεώργιος. 

3. Ο έλεγχος θα διενεργηθεί κατά το χρονικό διάστημα 
από 29.5.2005 έως και 3.6.2005 σε πράξεις των μέτρων, 
5.1 «Ανάπτυξη ανθρώπινων πόρων στους τομείς προτε¬ 
ραιότητας του ΠΕΠ» και 5.2 «Υπηρεσίες φροντίδας για 
την προώθηση ίσων ευκαιριών», του παραπάνω Π.Ε.Π. 


4. Ειδικότερα θα ελεγχθούν: 

α) Η Ειδική Υπηρεσία Διαχείρισης του Π.Ε.Π Στερεός Ελ¬ 
λάδας, με έδρα Λαμία, όσοναφοράτο σύστημα διαχείρισης. 

β) Οι τελικοί δικαιούχοι/ ανάδοχοι: 

• Ο Οργανισμός Απασχόλησης Εργατικού Δυναμικού 
(ΟΑΕΔ) με έδρα Αθήνα, ως τελικός δικαιούχος του έργου 
«Πρόγραμμα επιχορήγησης νέων ελευθέρων επαγγελμα- 
τιών έτους 2000» με κωδικό ΟΠΣ 98203. 

• Το ΚΠΑ Χαλκίδας του ΟΑΕΔ που υλοποίησε το υπο- 
έργο 2 του παραπάνω έργου. 

• Η Δημοτική Επιχείρηση Ανάπτυξης Διφρύων Εύβοιας, 
ως τελικός δικαιούχος του έργου με κωδ. ΟΠΣ 69425. 

Επίσης, κατά τη διάρκεια του ελέγχου πιθανόν να ελεγ¬ 
χθούν και άλλες πράξεις, που εκτελούν οι παραπάνω τε¬ 
λικοί δικαιούχοι στο πλαίσιο του ΕΚΤ, που θα επιλεγούν 
κατά την κρίση της ελεγκτικής ομάδας. 

5. Έργο της ελεγκτικής ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

α. Η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων. 

β. Η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

γ. Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματα τους. 

6. Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα υποβληθεί, εντός προ¬ 
θεσμίας τριών (3) μηνών, στη Διεύθυνση Προγραμματισμού 
και Ελέγχων του Γενικού Λογιστηρίου του Κράτους, για ει¬ 
σήγηση στην Επιτροπή Δημοσιονομικού Ελέγχου (Ε.Δ.Ε.Λ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας, για τις ανάγκες του ελέγχου, με οποι- 
οδήποτε μέσο μεταφοράς συμπεριλαμβανομένου και του 
ΤΑΞΙ για μετακινήσεις εντός νομού. 

9. Η εκτός έδρας αποζημίωση, τα έξοδα μετακίνησης 
και διανυκτέρευσηςτων μελών της ελεγκτικής ομάδας θα 
καλυφθούν σύμφωνα με την υπό στοιχείο 5 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2005 

Με εντολή Υφυπουργού 
Η Γ ενική Διευθύντρια Διοίκησης 
ΚΟΡΙΝΑ ΑΝΤΩΝΟΜΑΝΩΛΑΚΗ 

- ♦ - 

Αριθ. Η.Π. 19737/975/Ε113 (4) 

Συγκρότηση της Επιτροπής ΕΜΑ5. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 23 (παρ. 1)και 24 του 

ν. 1558/1985 «Κυβέρνηση και Κυβερνητικά όργανα (ΦΕΚ 
137/Α/85) και των άρθρων 9 και 13 του π.δ/τος «Καθορι¬ 
σμός και ανακατανομή των αρμοδιοτήτων» (ΦΕΚ 157/Α/ 
85). 

2. Τον Κανονισμό ΕΟΚ αρ. 761/2001 του Ευρωπαϊκού 
Κοινοβουλίου και του Συμβουλίου της 19ης Μαρτίου 
2001. (ΕΕ Ι_ 114/24.4.2001), μετοάρθρο 17του οποίου κα- 
ταργήθηκε ο Κανονισμός ΕΟΚαριθμ. 1836/1993 του Συμ¬ 
βουλίου της 29ης Ιουνίου 1993( Ε Ε Ι_ 168/10.7.1993). 

3. Την υπ’ αριθμ. 28489/2629/3.11.1998 (άρθρο 3 παρ. 

1) κοινή υπουργική απόφαση με θέμα «Εφαρμογή του 
Κοινοτικού Συστήματος Περιβαλλοντικής Διαχείρισης και 
Ελέγχου» (ΦΕΚ 1177Β/12.11.1998). 

4. Το υπ’αριθμ. Η.Π.14336/718/Ε113/5.4.2005 έγγραφο 
ΥΠΕΧΩΔΕ (Γεν. Δ/νση Προγρ. και'Εργων, Τμήμα Δ.Δ. και 
ΕΟΚ) προς τις συναρμόδιες Δ/νσεις και το ΥΠΑΝ σχετικά 
με ορισμό εκπροσώπων τους στην Επιτροπή ΕΜΑΣ. 

5. Τα κατωτέρω έγγραφα των φορέων και Δ/νσεων με τα 
οποία ορίστηκαν οι εκπρόσωποί τους και συγκεκριμένα: 

5.1. Το με αριθμ. οικ. 6922/653/6.4.2005 έγγραφο της 
Γενικής Γραμματείας Βιομηχανίας του Υπουργείου Ανά¬ 
πτυξης. 

5.2. Το υπ’ αριθμ. 156660/7.4.2005 έγγραφο της Διεύ¬ 
θυνσης Ελέγχου Ατμοσφαιρικής Ρύπανσης και Θορύβου 
του ΥΠΕΧΩΔΕ. 

5.3. Το υπ’ αριθμ. 123760/7.4.2005 έγγραφο της Δ/νσης 
Περιβαλλοντικού Σχεδιασμού του ΥΠΕΧΩΔΕ. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Τη συγκρότηση της Επιτροπής ΕΜΑΣ η οποία θα απαρ¬ 
τίζεται από τα εξής μέλη: 

1. Την Βασιλική Τρύφωνα του Χριστοφόρου, του κλά¬ 
δου ΠΕΧημικών Μηχανικών, ως εκπρόσωπο της Διεύθυν¬ 
σης Ελέγχου Ατμοσφαιρικής Ρύπανσης και Θορύβου του 
ΥΠΕΧΩΔΕ, με αναπληρώτρια την Βασιλική Σμυρνιούδη 
του Νικολάου, του κλάδου ΠΕ Χημικών Μηχανικών, από 
την ίδια Δ/νση. 

2. Τον Αδαμάντιο Σκορδίλη του Δημητρίου, του κλάδου 
ΠΕ Χημικών Μηχανικών, ως εκπρόσωπο της Διεύθυνσης 
Περιβαλλοντικού Σχεδιασμού του ΥΠΕΧΩΔΕ, με αναπλη¬ 
ρωτή την Ελίννα Γιαννοπούλου του Αθανασίου, του κλά¬ 
δου ΠΕ Πολιτικών Μηχανικών, από την ίδια Δ/νση. 

3. Την Μαρία Πέππατου Μιχαήλ, του κλάδου ΠΕ Αρχι¬ 
τεκτόνων Μηχανικών, ως εκπρόσωπο του Τμήματος Διε¬ 
θνών Δραστηριοτήτων και Θεμάτων ΕΟΚ του ΥΠΕΧΩΔΕ, 
με αναπληρώτρια την Αγγελική Τσαχάλη του Φαίδωνος, 
Δικηγόρο (Έμμισθη Εντολή Αορίστου Χρόνου), από την 
ίδια Υπηρεσία. 

4. Τον Καπανταϊδάκη Γεώργιο του Χαραλάμπους, του 
κλάδου ΠΕ Χημικών Μηχανικών ως εκπρόσωπο του 
Υπουργείου Ανάπτυξης (Δ/νση Βιομηχανικής Χωροθε- 
σίας και Περιβάλλοντος) με αναπληρωτή τον Κομίλη Δη- 
μήτριοτου Παναγιώτη, του κλάδου ΠΕ Περιβαλλοντολο¬ 
γιών, από την ίδια Δ/νση. 

Η Προεδρίατης Επιτροπής καθώς και οι γραμματειακές 
διαδικασίες που αφορούν στην εφαρμογή του Κανονι¬ 
σμού του Ευρωπαϊκού Κοινοβουλίου και του Συμβουλίου 
ΕΟΚ 761/2001 ,της 19ης Μαρτίου 2001, ανατίθενται στο 
Τμήμα Δ.Δ. και ΕΟΚτου ΥΠΕΧΩΔΕ. 

Το έργο της Επιτροπής ΕΜΑΣ θα είναι η εφαρμογή του 
Κανονισμού (ΕΚ) αριθμ. 761/2001 του Ευρωπαϊκού Κοι¬ 
νοβουλίου και του Συμβουλίου της 19ης Μαρτίου 2001, 


(με το άρθρο 17 του οποίου καταργήθηκε, με την επιφύ¬ 
λαξη των διατάξεων 2-5 του ιδίου άρθρου, ο Κανονισμός 
ΕΟΚ αριθμ. 1836/1993 του Συμβουλίου της 29ης Ιουνίου 
1993) σύμφωνα με την υπ’ αριθμ. 28489/2629/3.11.1998 
διϋπουργική απόφαση. 

Η υπ’ αριθμ. α.π. οικ. 33910/90/Φ193/7.1.1999 απόφαση 
Υπουργού ΠΕΧΩΔΕ καταργείται. 

Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Υ4α/48566 (5) 

Καθορισμός προϋποθέσεων, κριτηρίων και διαδικασιών 
πρόσβασης στο σύστημα νοσηλευτικής και ιατροφαρ¬ 
μακευτικής περίθαλψης ανασφαλίστων και οικονομικά 
αδυνάτων πολιτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1) Τις διατάξεις του ν.δ. 57/1973 (ΦΕΚ 149/τ.Α'/ 

7.3.1973) "περί λήψεως μέτρων κοινωνικής προστασίας 
οικονομικώς αδυνάτων." 

2) Την υπ’ αριθμ. Γ6/8645/74 Υπουργική Απόφαση "περί 
εφαρμογής προγράμματος νοσηλευτικής και ιατροφαρ¬ 
μακευτικής περίθαλψης ανασφαλίστων και οικονομικά 
αδυνάτων πολιτών". 

3) Το άρθρο 44 του ν.2082/1992 (ΦΕΚ158/τ.Α'/21.9.1992) 
"Ιατροφαρμακευτική περίθαλψη οικονομικώς αδυνάτων". 

4) Το υπ’ αριθμ. 266 Προεδρικό Διάταγμα (ΦΕΚ 217/τ.Α/ 
20.10.1999) "Διοικητική υπαγωγή και λειτουργία του υφιστά¬ 
μενου στο Λαύριο Αττικής Κέντρου Προσφύγων και κοινωνική 
προστασία των αναγνωρισμένων προσφύγων, των αιτούντων 
άσυλο και των παραμενόντων για ανθρωπιστικούς λόγους". 

5) Το υπ’ αριθμ. 233 Προεδρικό Διάταγμα (ΦΕΚ 204/τ.Α/ 
28.8.2003) "Προστασία και αρωγή στα θύματα των εγκλημά¬ 
των των άρθρων323,323 Α,349,351 και 351 Ατού Ποινικού 
Κώδικα, κατά το άρθρο 12 του ν. 3064/2002 (ΦΕΚΑ' 248). 

6) Τις διατάξεις του άρθρου 13,παρ.2, περ. α) του 
π.δ/τος υπ’ αριθμ. 95 "ΟΡΓΑΝΙΣΜΟΣ ΤΟΥ ΥΠΟΥΡΓΕΙΟΥ 
ΥΓΕΙΑΣ ΚΑΙ ΠΡΟΝΟΙΑΣ", όπως αυτό τροποποιήθηκε και 
συμπληρώθηκε μετο π.δ/γμα 299 (ΦΕΚ240/Α/2000). 

7) Τις διατάξεις της υπ’ αριθμ. Υ1 (ΦΕΚ 513/Β/2004) 
απόφασης του Πρωθυπουργού Μεταβολής τίτλων 
Υπουργείων και καθορισμού της σειράς τάξης των 
Υπουργείων. 

8) Τις διατάξεις του άρθρου 22 του ν. 2362/1995 
(ΦΕΚ247/Α/1995). 

9) Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη εις βάρους του Κρατικού 
Προϋπολογισμού, η οποία όμως δεν είναι νέα. 

10) Το υπ’ αριθμ. 81 π.δ/γμα (ΦΕΚ 57/Α/2002) (Συγχώνευ¬ 
ση των Υπουργείων Εθνικής Οικονομίας και Οικονομικών). 

11) Την υπ’ αριθμ. 14650/ΔΙΟΕ85 "Καθορισμός αρμο¬ 
διοτήτων των Υφυπουργών Οικονομίας και Οικονομικών" 
(ΦΕΚ519/Β/17.3.2004). 

12) Την υπ’ αριθμ. ΔΙΔΚ/Φ. 1/2/6139 "Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης" (ΦΕΚ527/Β/24.3.2004). 

13) Την ανάγκη ορισμού οικονομικών και κοινωνικών 
κριτηρίων και διαδικασιών για την υπαγωγή στο πρό¬ 
γραμμα νοσηλευτικής και ιατροφαρμακευτικής περί¬ 
θαλψης ανασφαλίστων και οικονομικά αδυνάτων πολι¬ 
τών, με σκοπό την απλούστευση των διαδικασιών, απο¬ 
φασίζουμε: 

Καθορίζουμε τους όρους, τις προϋποθέσεις και τις κα¬ 
τηγορίες δικαιούχων δωρεάν νοσοκομειακής και ιατρο¬ 
φαρμακευτικής περίθαλψης στα Νοσοκομεία του ν.δ. 
2592/1953 καιτου ν. 1397/1983 και στα συμβεβλημένα με¬ 
τά του Υπουργείου Υγείας και Κοινωνικής Αλληλεγγύης ή 
θεραπευτήρια του ΙΚΑ, καθώς και σε προνοιακά νοσηλευ¬ 
τικά ιδρύματα, ως εξής: 

Α. ΚΑΘΟΡΙΣΜΟΣ ΔΙΚΑΙΟΥΧΩΝ 

Δικαιούχοι δωρεάν νοσοκομειακής και ιατροφαρμακευ¬ 
τικής περίθαλψης είναι: 

1. Έλληνες πολίτες ή ελληνικής καταγωγής (ομογε¬ 
νείς) οι οποίοι διαμένουν μόνιμα και νόμιμα στην Ελ¬ 
λάδα, είναι ανασφάλιστοι και οικονομικά αδύνατοι, το 
δε οικογενειακό ετήσιο εισόδημα τους δεν ξεπερνά τα 
5.000 ΕΥΡΩ, προσαυξανόμενο κατά 30% για τη σύζυ¬ 
γο και κατά 20% για κάθε ανήλικο ή προστατευόμενο 
παιδί με την προϋπόθεση βέβαια ότι αυτό το εισόδη¬ 
μα δεν προέρχεται από επαγγελματική δραστηριότη¬ 
τα τέτοια που να του παρέχει την δυνατότητα ασφάλι- 
σης. 

Το καθορισθέν αυτό εισόδημα, αυξάνεται κατά 50% 
στις περιπτώσεις ατόμων με αναπηρία 67% και άνω. 

Ως εισόδημα νοείται το φορολογούμενο πραγματικό ή 
τεκμαρτό και το απαλλασσόμενο ή φορολογούμενο με ει¬ 
δικό τρόπο. 

Στους παραπάνω δικαιούχους της δωρεάν ιατροφαρ¬ 
μακευτικής και νοσοκομειακής περίθαλψης χορηγείται 
βιβλιάριο ανασφαλίστου για ένα (1) έτος. 

2. α. Ανασφάλιστοι λογοτέχνες και τα μέλη των οικογε¬ 
νειών τους (σύζυγος και ανήλικα τέκνα). 

β. Ανασφάλιστα μέλη του Επιμελητηρίου Εικαστικών 
Τεχνών Ελλάδος και τα μέλη των οικογενειών τους (σύζυ¬ 
γος και ανήλικα τέκνα). 

γ. Ανασφάλιστοι Έλληνες μουσικοί, τραγουδιστές και 
λοιποί απασχολούμενοι στο θέαμα-ακρόαμα που εργάζο¬ 
νται περιστασιακά 

δ. Ανασφάλιστοι πρώην βουλευτές και τα μέλη των οι¬ 
κογενειών τους (σύζυγος και ανήλικα τέκνα). 

ε. Άτομα που φιλοξενούνται στις θεραπευτικές κοινό¬ 
τητες για απεξάρτηση, ΟΚΑΝΑ-Νόστος κ.τ.λ. 

Στους ανωτέρω δικαιούχους χορηγείται βιβλιάριο ανα¬ 
σφαλίστου για ένα (1) έτος. 

3. α. Παιδιά που διαμένουν σε Μονάδες Κοινωνικής Φρο¬ 
ντίδας των Πε.Σ.Υ.Π. ή άλλα ιδρύματα Ν.Π.Δ.Δ ή Ν.Π.Ι.Δ. 

β. Αγωνιστές της Εθνικής Αντίστασης και τα προστα- 
τευόμενα μέλη των οικογενειών τους. 

γ. Μοναχοί καιλαϊκοίτης Ιεράς Μονής Σινά και Έλληνες 
κληρικοί των Πατριαρχείων. 

δ. Ανασφάλιστες άγαμες επίτοκες και μητέρες ως και 
τα παιδιά αυτών. 

ε. Παιδιά που τοποθετούνται σε ανάδοχες οικογένειες. 

Στους δικαιούχους των ανωτέρω κατηγοριών χορηγεί¬ 
ται βιβλιάριο ανασφαλίστου για τρία (3) έτη. 


4. α. Ομογενείς που διαθέτουν βεβαίωση κατάθεσης δι- 
καιολογητικών για απόκτηση ειδικού δελτίου ταυτότητας 
ομογενούς ή απόκτησης της ελληνικής Ιθαγένειας. 

β. Αλλοδαποί με άδεια παραμονής για ανθρωπιστικούς 
λόγους (υγείας). 

Στους δικαιούχους αυτών των κατηγοριών χορηγείται 
πιστοποιητικό κοινωνικής προστασίας, για όσο χρονικό 
διάστημα υπάρχει η συγκεκριμένη ανάγκη ιατροφαρμα¬ 
κευτικής και νοσηλευτικής περίθαλψης και κατόπιν βε¬ 
βαίωσης της ανάγκης αυτής από κρατικό νοσηλευτικό 
Ίδρυμα. Επιπλέον βεβαιώνεται και ο πιθανός χρόνος νο¬ 
σηλείας και αποθεραπείας από την ασθένεια. 

5. Σύμφωνα με τις διατάξεις του π.δ. 266/1999 α. οι ανα¬ 
γνωρισμένοι πολιτικοί πρόσφυγες β. οι αλλοδαποί οι 
οποίοι έχουν υποβάλλει αίτηση για αναγνώριση προσφυ- 
γικής ιδιότητας και η οποία βρίσκεται στο στάδιο εξέτα¬ 
σης από το Υπουργείο Δημόσιας Τάξης, καθώς και γ. οι 
έχοντες έγκριση παραμονής για ανθρωπιστικούς λόγους 
ή έχει ταχθεί σε αυτούς προθεσμία η οποία δεν έχει εκ- 
πνεύσει ακόμη, έχουν τη δυνατότητα της δωρεάν ιατρο¬ 
φαρμακευτικής και νοσοκομειακής περίθαλψης με την 
άμεση επίδειξη του δελτίου ταυτότητας πρόσφυγα ή του 
δελτίου αιτήσαντος άσυλο αλλοδαπού ή του ειδικού δελ¬ 
τίου παραμονής για ανθρωπιστικούς λόγους αλλοδαπού 
αντίστοιχα, στις υπηρεσίες του Ε.Σ.Υ. 

6. Οι αλλοδαποί θύματα των εγκλημάτων των 323,323 
Α,349,351 και 351 Ατού Ποινικού Κώδικα( σύμφωνα με το 
π.δ. 233/2003), που είναι ανασφάλιστοι είναι δικαιούχοι 
άμεσης και δωρεάν ιατροφαρμακευτικής και νοσοκομει¬ 
ακής περίθαλψης από τις υπηρεσίες του Ε.Σ.Υ., για όσο 
χρονικό διάστημα διαρκούν τα μέτρα προστασίας και 
αρωγής και με την επίδειξη μόνο της σχετικής βεβαίωσης 
από την οικεία αστυνομική Διεύθυνση, απευθείας στις 
υπηρεσίες του Ε.Σ.Υ. και στην οποία θα αναγράφεται ρη¬ 
τά ο χρόνος προστασίας και αρωγής. 

7. Οι κρατούμενοι σε φυλακές, Φιλοξενούμενοι σε ιδρύ¬ 
ματα αγωγής ανηλίκων και φιλοξενούμενοι σε στέγες φι¬ 
λοξενίας ανηλίκων, των εταιρειών ανηλίκων(Ν.Π.Δ.Δ,) εί¬ 
ναι δικαιούχοι δωρεάν ιατροφαρμακευτικής και νοσοκο¬ 
μειακής περίθαλψης με επίδειξη της σχετικής βεβαίωσης 
του σωφρονιστικού καταστήματος, του ιδρύματος αγω¬ 
γής ή της στέγης φιλοξενίας, απευθείας στην υπηρεσία 
του Ε.Σ.Υ. 

Β. Δικαιολογητικά για την έκδοση βιβλιαρίου ανασφαλί¬ 
στου 

Γ ενικά δικαιολογητικά: 

1. Αίτηση επί εντύπου που χορηγείται από την αρμόδια 
υπηρεσία της Ν.Α, στην οποία θα επισυνάπτεται Φωτοτυ¬ 
πία ταυτότητας ή διαβατηρίου, δύο(2) φωτογραφίες του 
μέλους για το οποίο θα εκδοθεί βιβλιάριο και υπεύθυνη 
δήλωση του ν. 1599/1986 στην οποία θα βεβαιώνεται ότι 
όλα τα στοιχεία που προσκομίζονται είναι αληθή, ότι ο αϊ¬ 
τών είναι ανασφάλιστος και ότι σε περίπτωση που αλλά¬ 
ξει η ασφαλιστική του κατάσταση θα δηλωθεί αμέσως και 
θα παραδοθεί το βιβλιάριο στην υπηρεσία έκδοσής του. 
Επί πλέον στην υπεύθυνη δήλωση θα δηλώνεται ότι δεν 
υπάρχουν εισοδήματα από συντάξεις ή άλλες πηγές του 
εξωτερικού. 

2. Πιστοποιητικό οικογενειακής κατάστασης και βεβαί¬ 
ωση μόνιμης κατοικίας από το Δήμο όπου ανήκει ο αϊτών, 
όταν απαιτείται (π.χ όταν δεν υποβάλλεται φορολογική 
δήλωση, όταν υπάρχει νέα εγκατάσταση κ.λ.π). 

Για την κατηγορία 1 εκτός των γενικών δικαιολογητικών 
απαιτείται ακόμη: 

• Αντίγραφο του εκκαθαριστικού σημειώματος φόρου 
εισοδήματος του προηγούμενου έτους. Σε περίπτωση 
που ο δικαιούχος δεν υποχρεούται στην υποβολή φορο¬ 
λογικής δήλωσης, υποβάλλεται υπεύθυνη δήλωση του 
ν.1599/1986, θεωρημένη από την αρμόδια Δ.Ο.Υ. Αντί¬ 
γραφο του εντύπου Ε9 θεωρημένο από την Εφορία κα¬ 
θώς και τα συμπληρωματικά αυτού. 

• Βεβαίωση (ι) της αρμόδιας υπηρεσίας Πρόνοιας της 
ν.α. του τόπου μόνιμης κατοικίας για τυχόν επιδότηση και 
το ύψος αυτής για τον ίδιο καιτα μέλη της οικογένειας του 
και (ιι) του Ο.Γ.Α. προκειμένου για δικαιούχο που εμπίπτει 
στις διατάξεις του άρθρου 39 του ν. 2459/1997 (επίδομα 
τρίτου παιδιού, πολυτεχνικό επίδομα ή σύνταξη). 

• Επιπλέον για ομογενείς από την Αλβανία ή την πρώην 
Ε.Σ.Σ.Δ επικυρωμένο αντίγραφο του ειδικού δελτίου ταυ¬ 
τότητας ομογενούς. 

Για ομογενείς, αλλοδαπούς ή πρόσφυγες, γίνεται έλεγ¬ 
χος του διαβατηρίου για την είσοδο και έξοδο από την χώ¬ 
ρα και κρατούνται επικυρωμένα φωτοαντίγραφα στον 
σχετικό φάκελο. 

Απουσία από την χώρα ενός τριμήνου συνολικά ή δια¬ 
κεκομμένα εντός ενός (1) έτους δεν κατοχυρώνεται δι¬ 
καίωμα μόνιμης διαμονής στην Ελλάδα. 

Για τις ειδικότερες υποομάδες της κατηγορίας 2 τα 
απαιτούμενα δικαιολογητικά είναι: 

Για την περίπτωση (2α): τα γενικά δικαιολογητικά και πι¬ 
στοποιητικό ή βεβαίωση των Σωματείων "Εταιρεία Ελλή¬ 
νων λογοτεχνών, Εθνική Εταιρεία Ελλήνων λογοτεχνών 
και Εταιρεία Συγγραφέων", "Εταιρεία Λογοτεχνών 
Θεσ/κης", "Ενωτική Πορεία Συγγραφέων", "Πανελλήνια 
Ένωση Λογοτεχνών", "Σύνδεσμος Ιστορικών Συγγρα¬ 
φέων", "Ένωση Ελλήνων Συγγραφέων", "Εταιρία Λογοτε¬ 
χνών Ν.Δ. Ελλάδος", "Παγκόσμια Εστία Λογοτεχνών", 
"Ένωση Λογοτεχνών Βορείου Ελλάδος", "Ο κύκλος του 
Ελληνικού Παιδικού Βιβλίου", "Η Ελληνική Εταιρία Μετα¬ 
φραστών Λογοτεχνίας", "Εταιρεία Γ ραμμάτων και Τεχνών 
Πειραιά" και "Πανελλήνιος Σύλλογος Επαγγελματιών Με¬ 
ταφραστών", από την οποία θα προκύπτει το ονοματεπώ¬ 
νυμο και η διεύθυνση κατοικίας του δικαιούχου ότι απο¬ 
τελεί ενεργό μέλος αυτών, η ιδιότητα του ενδιαφερομέ¬ 
νου και των μελών της οικογένειας του και ότι είναι 
ανασφάλιστοι. 

Γ ια την περίπτωση (2β): τα γενικά δικαιολογητικά και πι¬ 
στοποιητικό ή βεβαίωση από το Επιμελητήριο Εικαστικών 
τεχνών Ελλάδος απάτην οποία θα προκύπτει το ονοματε¬ 
πώνυμο και η διεύθυνση κατοικίας του δικαιούχου ότι 
αποτελεί μέλος αυτού, η καλλιτεχνική κλπ. ιδιότητα του 
ενδιαφερομένου και ότι είναι ανασφάλιστος καθώς καιτα 
μέλη της οικογένειας του. 

Για την περίπτωση (2γ): τα γενικά δικαιολογητικά και βε¬ 
βαίωση από το Σωματείο ή την Ένωση Τραγουδιστών και 
Μουσικών Ελλάδος. 

Γ ια την περίπτωση (2δ): Τα γενικά δικαιολογητικά και πι¬ 
στοποιητικό ή βεβαίωση της αρμόδιας υπηρεσίας της 
Βουλής των Ελλήνων από την οποία να προκύπτει ότι ο εν¬ 
διαφερόμενος είχε διατελέσει βουλευτής, το συγκεκρι¬ 
μένο χρονικό διάστημα και ότι δεν έχει συνταξιοδοτηθεί 
με την ιδιότητα αυτή. 

Για την περίπτωση (2ε) :Τα γενικά δικαιολογητικά και πι¬ 
στοποιητικό ή βεβαίωση από την θεραπευτική κοινότητα 
που φιλοξενούνται. 


Για τις ειδικότερες υποομάδες της κατηγορίας 3 τα 
απαιτούμενα δικαιολογητικά είναι: 

Για την περίπτωση (3α) :Αίτηση, δύο(2) φωτογραφίες 
και βεβαίωση του ιδρύματος που περιθάλπει το παιδί. 

Για την περίπτωση (3β): τα γενικά δικαιολογητικά και βε¬ 
βαίωση δημόσιας αρχής ότι έχουν την ιδιότητα του συ- 
νταξιοδοτημένου αγωνιστή Εθνικής Αντίστασης σύμφω¬ 
να με τις διατάξεις του ν. 1543/1985, ενώ όταν ο αγωνι¬ 
στής έχει πεθάνει ότι η σύζυγός τα τέκνα του και η άγαμη 
αδελφή του συνταξιοδοτούνται λόγω του θανάτου αυτού 
με βάση τις διατάξεις του ν. 1543/1985. 

Για την περίπτωση (3γ): Φωτοτυπία ταυτότητας ή δια¬ 
βατηρίου, πιστοποιητικό οικογενειακής κατάστασης, δύο 
(2) φωτογραφίες και βεβαίωση της Ιεράς Μονής Σινά ή 
του Επιτρόπου του Επίσημου Μετοχιού Αθηνών ότι ανή¬ 
κουν και υπηρετούν σε αυτήν ή βεβαίωση του Πατριαρ¬ 
χείου που υπηρετούν. 

Για την περίπτωση (3δ): Τα γενικά δικαιολογητικά και 
βεβαίωση της οικείας Κοινωνικής Υπηρεσίας που τις πα¬ 
ρακολουθεί, τη Σχολή ή το Κέντρο Κοιν. Επιμόρφωσης. 

Για την περίπτωση (3ε): Αίτηση, δύο (2) φωτογραφίες 
και βεβαίωση της Μονάδας Κοινωνικής Φροντίδας του 
Πε.Σ.Υ.Π. 

Για την κατηγορία 4: 

Ομογενείς που διαθέτουν βεβαίωση κατάθεσης δικαιο- 
λογητικών για απόκτηση ελληνικής ιθαγένειας ή δελτίου 
ταυτότητας ομογενούς και αλλοδαποί με άδεια παραμο¬ 
νής που αναγράφει "Ανθρωπιστικοί λόγοι"(ν. 2910/2001), 
εκδίδεται πιστοποιητικό κοινωνικής προστασίας κατόπιν 
υποβολής των γενικών δικαιολογητικών και των δικαιολο- 
γητικών που προβλέπονται για την κατηγορία 1 και μόνο 
για όσο χρονικό διάστημα υπάρχει συγκεκριμένη ανάγκη 
ιατροφαρμακευτικής και νοσηλευτικής περίθαλψης και 
κατόπιν βεβαίωσης της ανάγκης αυτής από κρατικό νο¬ 
σηλευτικό Ίδρυμα όπου θα βεβαιώνεται και ο πιθανός 
χρόνος νοσηλείας και αποθεραπείας από την ασθένεια. 

Η Επιτροπή δύναται να ζητήσει οποιοδήποτε άλλο στοι¬ 
χείο κριθεί απαραίτητο. 

Γ. ΔΙΑΔΙΚΑΣΙΑ ΕΓΓΡΑΦΗΣ ΣΤΟ ΜΗΤΡΩΟ ΚΑΙ ΕΚΔΟΣΗ 
ΒΙΒΛΙΑΡΙΟΥ ΟΙΚΟΝΟΜΙΚΑ ΑΔΥΝΑΤΩΝ ΚΑΙ ΑΝΑΣΦΑ¬ 
ΛΙΣΤΩΝ. 

Οι δικαιούχοι που εφοδιάζονται με βιβλιάριο ανασφαλί¬ 
στου, εγγράφονται στο Μητρώο Ανασφαλίστων και Οικο¬ 
νομικά Αδυνάτων που τηρείται στην αρμόδια υπηρεσία 
Υγείας ή Πρόνοιας κάθε Νομαρχίας (αυτή ορίζεται με 
απόφαση Νομάρχη) .Ακολουθείται η κάτωθι διαδικασία: 

α) Κατάθεση από τον αιτούντα (ή εκπρόσωπό του) των 
προβλεπόμενων δικαιολογητικών στην αρμόδια υπηρε¬ 
σία Πρόνοιας ή Υγείας της Νομαρχιακής Αυτοδιοίκησης 
του τόπου μόνιμης κατοικίας του. 

β) Έλεγχος των δικαιολογητικών από την υπηρεσία ως 
προς την πληρότητα και γνησιότητα. 

γ) Διαβίβαση των δικαιολογητικών σε ειδική Επιτροπή η 
οποία συγκροτείται με απόφαση του Νομάρχη κατά 
Νομ/κή Αυτοδ/ση ή Νομ/κό Διαμέρισμα ή νομαρχιακό το¬ 
μέα και αποτελείται: από έναν υπάλληλο της Δ.Ο.Υ κατη¬ 
γορίας ΠΕ, έναν υπάλληλο (κατά προτίμηση Κοινωνικό 
Λειτουργό) της αρμόδιας Δ/νσης Πρόνοιας και έναν 
υπάλληλο της Δ/νσης Υγείας (κατά προτίμηση ιατρικής ή 
παρά-ιατρικής ειδικότητας). 

δ) Η Επιτροπή αφού εξετάζει τα δικαιολογητικά συ¬ 
ντάσσει σχετική απόφαση την οποία μαζί με το σχετικό 
φάκελο επιστρέφει στην αρμόδια υπηρεσία : Στις θετικές 

περιπτώσεις χορηγείται από την υπηρεσία αυτή Αριθμός 
Μητρώου και Ατομικό Βιβλιάριο Υγείας. Στις περιπτώσεις 
που η απόφαση είναι μεν θετική αλλά δεν θεμελιώνεται δι¬ 
καίωμα βιβλιαρίου υγείας(περίπτωση 3), χορηγείτε μόνο 
η απόφαση, η οποία και προσκομίζεται στο νοσηλευτικό 
ίδρυμα, ενώ ως περιστατικό καταγράφεται με άλατα προ- 
σκομισθέντα στοιχεία. 

ε. Μετά τη λήξη του χρόνου ισχύος του βιβλιαρίου , η 
ανανέωση του γίνεται με την ίδια διαδικασία με την οποία 
εκδίδεται. Δεν προσκομίζονται εκ νέου δικαιολογητικά 
που σύμφωνα με την κρίση της αρμόδιας υπηρεσίας 
υπάρχουν στο φάκελο του αιτούντα. 

Προβλέπεται η δυνατότητα άμεσης πρόσβασης και 
ελέγχου στο Μητρώο Ανασφαλίστων και οικονομικά αδυ¬ 
νάτων των Νομαρχιών από τις συναρμόδιες υπηρεσίες 
του Υπουργείου Υγείας και Κοινωνικής Αλληλεγγύης (Δι¬ 
εύθυνση Ανάπτυξης Μονάδων Υγείας και Διεύθυνση Κοι¬ 
νωνικής Αντίληψης και αλληλεγγύης). Τηρείται και ηλε¬ 
κτρονικός φάκελος με όλα τα δικαιολογητικά και στοιχεία 
των αιτούντων, στα οποία το Υπουργείο έχει επίσης δυ¬ 
νατότητα άμεσης πρόσβασης. 

Δ. ΠΑΡΟΧΕΣ ΣΤΟΥΣ ΔΙΚΑΙΟΥΧΟΥΣ ΒΙΒΛΙΑΡΙΟΥ 

Στους δικαιούχους βιβλιαρίου δωρεάν ιατροφαρμακευ¬ 
τικής και νοσοκομειακής περίθαλψης παρέχεται: 

1) Δωρεάν πλήρης νοσηλεία σε κλίνες Γ θέσης. 

2) Εξέταση και δωρεάν χορήγηση φαρμάκων (λίστας) 
στα ιδρύματα που αναφέρονται στην παράγραφο Α της 
απόφασης και διενέργεια παρα-κλινικών ή εργαστηρια¬ 
κών εξετάσεων. 

3) Μεταφορά ασθενών με πλωτό ή αεροπορικό μέσο. 

Η χορήγηση βιβλιαρίου με τη νέα διαδικασία έχει ισχύ 

από την ημέρα δημοσίευσής της παρούσης στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΎΗΣ 

Π. ΔΟΥΚΑΣ Ν. ΚΑΚΛΑΜΑΝΗΣ 

-♦- 

Αριθ. Υ7α/Γ.Π./οικ./98550 (5) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 2 
τουν. 2519/1997. 

4. Τις υπ’ αριθμ. 9688, 9690, 9691, 9693, 9694, 9698, 
9699/14.4.2005 αποφάσεις της Εκτελεστικής Επιτροπής 
του ΚΕΣΥ. 

δ. Την υπ’ αριθμ. ΔΥ (3-4)α Γ.Π. οικ./124943/6.12.2004 
(ΦΕΚ Β'/1842/2004) απόφαση του Υφυπουργού Υγείας 
και Κοινωνικής Αλληλεγγύης για μεταβίβαση αρμοδιοτή¬ 


των και του δικαιώματος υπογραφής εγγράφων «Με εντο¬ 
λή Υφυπουργού», στους Γενικούς Γραμματείς, Γενικούς 
Διευθυντές και ανωτέρους υπαλλήλους του Υπουργείου 
Υγείας και Κοινωνικής Αλληλεγγύης, αποφασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της Ε.Ε. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Γεν. Νοσοκομείο Πτολεμάίδας «ΜΠΟΔΟΣΑΚΕΙΟ» - 

-Αναισθησιολογικό Τμήμα: 1 χρόνο άσκηση στην Αναι- 

σθησιολογία (ήτοι 3 μήνες Καρδιολογία, 3 μήνες Πνευμο- 
νολογία και 6 μήνες αναισθησία στις βασικές χειρουργι¬ 
κές ειδικότητες). 

2. Γεν. Νοσοκομείο Έδεσσας. 

-Καρδιολογικό Τμήμα: 2 χρόνια άσκηση στην Καρδιο¬ 
λογία (Κλινική Καρδιολογία και Μ.Ε.Θ. 

-Αναισθησιολογικό Τμήμα: 2 χρόνια άσκηση στην Αναι- 
σθησιολογία (ήτοι 3 μήνες Καρδιολογία, 3 μήνες Πνευμο- 
νολογία και 18 μήνες αναισθησία στις βασικές χειρ/κές ει¬ 
δικότητες). 

3. Γεν. Νοσ/μείο Λάρισας. 

- Αναισθησιολογικό Τμήμα: Πλήρη άσκηση στην Αναι- 
σθησιολογία 

4. Γεν. Νοσ/μείο Κιλκίς 

-Παιδιατρικό Τμήμα: 2 χρόνια άσκηση στην Παιδιατρική 
(Γενική Κλινική Παιδιατρική). 

5. Γεν. Νοσ/μείο Χίου 

- Εργαστήριο Απεικονιστικής Ιατρικής: 3 χρόνια άσκηση 
στην Ακτινοδιαγνωστική (ήτοι 2,5 χρόνια Κλασσική Ακτι¬ 
νολογία και 6 μήνες Νεώτερες Απεικονιστικές Μέθοδοι, 
Υπερηχοτομογραφία, Αξονική Τομογραφία). 

6. Τμήμα Αξονικής Τομογραφίας του ΙΚΑ που λειτουργεί 
στο Γεν. Νοσ/μείο Πειραιά «ΤΖΑΝΕΙΟ»: 6 μήνες άσκηση 
στην Αξονική Τομογραφία των ειδικευομένων γιατρών 
της Ακτινοδιαγνωστικής ειδικότητας. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2005 

Με εντολή Υφυπουργού 
Ο Γ ενικός Γ ραμματέας 
Π. ΜΠΟΥΧΩΡΗΣ 

-♦- 

Αριθ. 14.000 

Τροποποίηση της συστατικής πράξης της ενιαίας επι¬ 
χείρησης ύδρευσης - αποχέτευσης με την επωνυμία 
"ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Δήμου ΘΕΡΜΑΪΚΟΥ Νομού Θεσσαλονίκης 
(Δ.Ε.Υ.Α.Θ.)". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 1 παραγρ.3τουν. 1069/ 
1980 "Περί κινήτρων δια την ίδρυσιν επιχειρήσεων υδρεύ- 
σεως και αποχετεύσεως", β) Τις διατάξεις του άρθρου 6 
παραγρ 1 του ν. 2307/1995 "Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις", γ) του 

άρθρου 278 του Δημοτικού και Κοινοτικού Κώδικα (π.δ 
410/1995), δ) του άρθρου 27 του ν. 2081/1985 με το οποίο 
προστίθεται το άρθρο 29Α στο ν. 1558/1985 "Κυβέρνηση 
και Κυβερνητικά Όργανα" και ε) του άρθρου 1 παραγρ. 7 
του ν. 2647/1998 "Μεταβίβαση αρμοδιοτήτων στις Περι¬ 
φέρειες και την Αυτοδιοίκηση και άλλες διατάξεις". 

2. Την υπ’ αριθμ. 25.027/1984 απόφαση του Υπουργού 
Εσωτερικών (Φ.Ε.Κ 244/Β/9.4.1984) "Καθορισμός ανα¬ 
γκαίων λεπτομερειών για την εφαρμογή των διατάξεων 
των άρθρων 205 έως 213 του ν. 1.065/1980". 

3. Την υπ’ αριθμ. 41554/23.12.2004 (Φ.Ε.Κ. 1987/τ.Β/ 

31.12.2004) απόφαση του Γενικού Γραμματέα Περιφέρει¬ 
ας Κεντρικής Μακεδονίας που αφορούσε τη σύσταση ενι¬ 
αίας επιχείρησης ύδρευσης - αποχέτευσης με την επωνυ¬ 
μία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Δήμου ΘΕΡΜΑΪΚΟΥ Νομού Θεσσαλονίκης 
(Δ.Ε.Υ.Α.Θ.)" όπως συμπληρώθηκε με την υπ’ αριθμ. 
12648/17.3.2005 (Φ.Ε.Κ. 387/τ.Β/24.3.2005) διόρθωση 
σφάλματος που αφορούσε την προσθήκη της παρακάτω 
παραγράφου που εκ παραδρομής δεν τέθηκε στην από¬ 
φαση: 

"Το κεφάλαιο που χορηγείται στη Δημοτική Επιχείρη¬ 
σης Ύδρευσης Αποχέτευσης είναι 167.900,00 ευρώ το 
οποίο εξ ολοκλήρου θα εισφέρει ο Δήμος Θερμαϊκού. Η 
σχετική πίστωση θα εγγράφει με αναμόρφωση στον Κ.Α. 
02.00.6737.002 του προϋπολογισμού του δήμου Θερμαϊ¬ 
κού έτους 2005". 

4. Την υπ’ αριθμ. 115/2005 απόφαση του δημοτικού 
συμβουλίου Θερμαϊκού που αφορά την τροποποίηση της 
ανωτέρω συστατικής πράξης της ανωτέρω επιχείρησης 
με αύξηση του αρχικού κεφαλαίου. 

5. Τη σχετική για τη σύσταση Δημοτικής Επιχείρησης 
Ύδρευσης Αποχέτευσης Θερμαϊκού οικονομοτεχνική με¬ 
λέτη. 

6. Την υπ’ αριθμ. 5631/26.7.2000 (ΦΕΚ 1032/Β/ 
22.8.2000) απόφαση του Γενικού Γραμματέα Περιφέρει¬ 
ας Κεντρικής Μακεδονίας όπως αναδημοσιεύτηκε στο 
ΦΕΚ 1339/τ.Β/6.11.2000, τροποποιήθηκε και συμπληρώ¬ 
θηκε με την υπ’ αριθμ. 7427/19.8.2004 (ΦΕΚ 1293/Β7 

23.8.2004) απόφασή μας "περί ορισμού εισηγητών και με¬ 
ταβίβαση εξουσίας υπογραφής "Με εντολή Γ ενικού Γ ραμ¬ 


ματέα" αποφάσεων, εγγράφων και άλλων πράξεων στο 
Γενικό Διευθυντή, Διευθυντές και Προϊσταμένους Διευ¬ 
θύνσεων, Τμημάτων και ΓραφείωντωνΥπηρεσιώντης Πε¬ 
ριφέρειας Κεντρικής Μακεδονίας", αποφασίζουμε: 

Τροποποιούμε την υπ’ αριθμ. 41554/23.12.2004 (Φ.Ε.Κ. 
1987/τ.Β/31.12.2004) απόφασή μας που αφορούσε τη σύ¬ 
σταση ενιαίας επιχείρησης ύδρευσης - αποχέτευσης με 
την επωνυμία: "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ Δήμου ΘΕΡΜΑΪΚΟΥ Νομού Θεσσαλονί¬ 
κης (Δ.Ε.Υ.Α.Θ.)" όπως συμπληρώθηκε με την υπ’ αριθ. 
12648/17.3.2005 (Φ.Ε.Κ. 387/τ.Β/24.3.2005) διόρθωση 
σφάλματος σχετικά την προσθήκη της παρακάτω παρα¬ 
γράφου που εκ παραδρομής δεν τέθηκε στην απόφαση: 
"Το κεφάλαιο που χορηγείται στη Δημοτική Επιχείρησης 
Ύδρευσης Αποχέτευσης είναι 167.900,00 ευρώ το οποίο 
εξ ολοκλήρου θα εισφέρει ο Δήμος Θερμαϊκού. Η σχετική 
πίστωση θα εγγράφει με αναμόρφωση στον Κ.Α. 
02.00.6737.002 του προϋπολογισμού του δήμου Θερμαϊ¬ 
κού έτους 2005" και ειδικότερα στο ποσό του κεφαλαίου 
το οποίο αυξάνεται κατά 32.100 ευρώ και η σχετική πα¬ 
ράγραφος διαμορφώνεται ως εξής: 

"Το κεφάλαιο που χορηγείται στη Δημοτική Επιχείρη¬ 
σης Ύδρευσης Αποχέτευσης είναι 200.000,00 ευρώ το 
οποίο εξ ολοκλήρου θα εισφέρει ο Δήμος Θερμαϊκού". 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Θερμαϊ¬ 
κού στο ποσό της αύξησης του κεφαλαίου ύψους 
32.100,00 ευρώ για το τρέχον οικονομικό έτος. Έχει εγ¬ 
γράφει ισόποση πίστωση στον Κ.Α. 02.00.6737.002 του 
προϋπολογισμού του Δήμου Θερμαϊκού έτους 2005 με 
αναμόρφωση του. 

Κατά τα λοιπά ισχύει η υπ’ αριθμ. 41554/23.12.2004 
(Φ.Ε.Κ. 1987/τ.Β/31.12.2004) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Απριλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




